अडाणी मामले पर JPC की मांग, खड़गे बोले- तानाशाह सरकार को लोकतंत्र में यकीन नहीं
Parliament Session Updates; Rahul Gandhi London Speech Controversy लोकसभा और राज्यसभा की कार्यवाही शुरू होगी। अध्यक्ष से जवाब के लिए समय मांगने के बाद राहुल गांधी की स्पीच पर नजर रहेगी।
संसद की कार्यवाही गुरुवार को भी हंगामे की भेंट चढ़ती नजर आ रही है। सुबह नारेबाजी और शोर-गुल के बीच राज्यसभा की कार्यवाही 24 मार्च तक स्थगित कर दी गई। वहीं, लोकसभा को पहले 2 बजे तक फिर शाम 6 बजे तक के लिए स्थगित कर दी गई। 6 बजे लोकसभा की कार्यवाही शुरू होते ही फिर हंगामा हुआ तो इसे शुक्रवार सुबह 11 बजे तक स्थगित कर दिया गया।
सुबह सबसे पहले जब कार्यवाही स्थगित हुई तो इसके बाद विपक्षी नेताओं ने पार्लियामेंट के गेट नंबर 1 पर प्रदर्शन किया। उन्होंने 'वी वॉन्ट JPC', 'मोदी सरकार डाउन-डाउन', 'मोदी सरकार शेम-शेम' जैसे नारे लगाए।
कांग्रेस अध्यक्ष मल्लिकार्जुन खड़गे ने कहा कि लोकतंत्र में हमें विरोध जताने का अधिकार है। लोगों तक सच पहुंचाना हमारी ड्यूटी है। यह तानाशाह सरकार न चर्चा में यकीन करती है और न लोकतंत्र में।
इससे पहले मंगलवार को राहुल-अडाणी मामले पर दोनों ही सदनों में हंगामा होने के कारण लगातार 7वीं बार संसद स्थगित की गई थी। बुधवार को गुड़ी पड़वां की छुट्‌टी थी।
6 अप्रैल तक प्रस्तावित है बजट सत्र का दूसरा फेज 
सदन में भाजपा राहुल गांधी से लंदन में दिए बयान पर माफी की मांग पर अड़ी हुई है। वहीं, हिंडनबर्ग-अडाणी मामले पर कांग्रेस की जॉइंट पार्लियामेंट्री कमेटी (JPC) की मांग बरकरार है। बता दें कि बजट सत्र का दूसरा फेज 13 मार्च से शुरू हुआ था और यह 6 अप्रैल तक चलना प्रस्तावित है।
राज्यसभा के सभापति ने बैठक बुलाई
राज्यसभा स्पीकर ने गुरुवार सुबह जगदीप धनखड़ ने नेताओं की बैठक बुलाई है। इस बैठक में राज्यसभा की कार्यवाही को ठीक से कैसे चलाया जा सकता है, इस मुद्दे पर बात हुई। यह पहली बार नहीं है जब सभापति ने नेताओं की बैठक बुलाई हो। इससे पहले मंगलवार को भी धनखड़ ने अपने चेम्बर में सदन के कामकाज को सुनिश्चित करने के लिए ऑल पार्टी मीटिंग बुलाई थी। जिसमें ‌BJP, YSRCP और TDP को छोड़कर अन्य राजनीतिक दलों के नेता शामिल नहीं हुए थे।
संसद कार्यवाही से जुड़ी ये खबर भी पढ़ें...
राहुल-अडाणी मुद्दे पर मंगलवार को संसद स्थगित हो गई थी, 25 मिनट ही चली कार्यवाही
विपक्ष की हंगामे के बाद मंगलवार को राज्यसभा और लोकसभा की कार्यवाही दोपहर 2 बजे दोबारा शुरू हुई थी। राज्यसभा में विपक्ष के नेता मल्लिकार्जुन खड़गे जैसे ही बोलने के लिए खड़े हुए सत्ता पक्ष के सांसदों ने राहुल गांधी की माफी की मांग करते हुए नारेबाजी शुरू कर दी। इसके कारण 25 मिनट ही कार्यवाही चल सकी थी। पूरी खबर पढ़िए...
BJP बोली- राहुल को संसद से निकालने का वक्त आया
‘राहुल गांधी ने यूरोप और अमेरिका में अपनी बयानों से लगातार संसद और देश की गरिमा को धूमिल किया है। इसलिए उन्हें संसद से निष्कासित करने का समय आ गया है। उनकी लोकसभा सदस्यता को खत्म किया जाना चाहिए।’ ये बयान BJP सांसद निशिकांत दुबे का है। पूरी खबर पढ़िए...